gentaiscool/nusaparagraph_topic huggingface dataset:
Salah sahiji ajang pertandingan olahraga anu dinanti-nanti pisan ku para atlet nyaeta PON (Pekan Olahraga Nasional). PON dilaksanakeun rutin setiap opat taun sakali nu diikuti ku seluruh provinsi nu aya di Indonesia. PON ieu teh dilaksanakeun ku Komite Olahraga Nasional Indonesia. Dina tingkat nasional, event olahraga ieu teh jadi puncak pencapaian bagi para atlet sabab bisa ngahantarkeun ka jenjang atawa tingkatan setelahna nu leuwih tinggi. Biasana ieu event teh ditunggu-tunggu pisan sabab bisa dibilang pestana para atlet. Kabeh kamampuan jeung katerampilan atlet bakal diuji kamahirannana didieu. Mun meunang teh bakal loba meunang apresiasi sabab gengsi event na nu luar biasa.

Topic: sports
Abdi mah gaduh rerencangan teh sok tara asa-asa kana nanaon teh, sok babarengan we di tanah rantau teh. Hirup bareng, kamar barengan, malahan mah mun gering ge sok silih rawatan. Jadi jeung babaturan teh geus asa ka dulur da geus euweuh kata canggung deui. Pernah nepi ka gering parah ge diuruskeun nepi ka damang jeung jagjag deui. Malahan hubungan jeung orang tua masing-masing ge sok silih kabaran da geus asa ka kolot sorangan deuihan jadi geus teu asa ka batur. Tuluy mun keur balik ti rantau ge sok silih longokan sabab da teu pararuguh mun teu silih kunjungan ka imah masing-masing teh.

Topic: slice of life
Nabi Adam AS jeung Siti Hawa nyaeta manusa mimit nu di ciptakeun ku Allah SWT. Nabi Adam jeung siti hawa asalna cicing di surga babarengan jeung malaikat, jin jeung sajabana. Sétan anu mimitina ogé cicing di surga anu  tuluy diusir ti sawarga lantaran sombong jeung henteu ngalaksanakeun paréntah Alloh pikeun sujud ka Adam. Adam jeung Hawa ogé saterusna turun ka dunya sanggeus ngalanggar larangan Allah ku ngadahar buah anu dilarang di surga  nyaeta buah holdi alatan godaan ti Iblis. Iblis jeung turunan Adam jadi musuh sumpah nepi ka poé kiamat. Allah nyarioskeun ieu dina seueur ayat Al Qur'an diantarana: QS. Al Baqarah 30-39, QS. Al A'raf 11-25, Al Hijr 26-44, Al Isra' 61-65, Al Kahfi 50, Thaha 115-126, sareng Shad 67-88.

Topic: religion
Zaman ayeuna mah hoyong icalan ge teu kedah ngantosan gaduh modal usaha nyalira. Aya loba cara nu bisa silakukeun, salah sahijina teh nyaeta afilliate. Tah sistem ieu teh mangrupakeun perantara antara penjual jeung pembeli. Teu beda jauh jeung reseller, afilliate mah tinggal posting dina marketplace, tuluy tinggal ngahubungi penjual amun geus aya nu pesen. Jadi, tinggal muka lapak di marketplace hungkul jeung tinggal nyasuaikeun barang jeung pesenan. Jadi usaha nu kieu mah moal kenal rugi, sabab teu make modal jeung moal nyimpen barang, jadi bisa ngaminimalisir karugian. Mantak cocok pisan usaha ieu jang jalma anu hayang usaha tapi teu gaduh modal atawa barang jang diical.

Topic: business
Baheulana dina dunya fotografi ngan wanoh 2 istilah kamera, nyaeta analog jeung digital. Ayeuna beuk mekarna teknologi, aya pilihan sejen nu leuwih dipikaresep ku rumaja. Kamera ieu disebut kamera mirrorless. Mirrorless nyaeta kamera nu teu mibogaan cermin jeung jendela bidik viewfinder, teu siga kamera DSLR, ngan kualitas gambarna mah satara sabab image sensor nu digunakeunna sarua gede. Jadi bisa babari ninggali gambar nu rek difoto sacara langsung dina LCD kamera. Ku sabab kitu, ukuran kamera mirrorrless bisa leuwih leutik jeung hampang tibatan kamera DSLR jeung oge tetep bisa diganti lensa. Jadi kamera mirrorless mangrupakeun hiji kamera nu mibogaan sistem nu hampir sarua jeung kamera DSLR tapi dina bentukna mah kamera ieu leuwih leutik.

Topic: technology
Fiersa Besari teh salah sahiji musisi nu oge osok mendaki gunung di saluruh Indonesia. Anjeunna kagabung kana #eigerfriend jeung terkenal ku ekspedisina dina naklukeun gunung tertinggi di saluruh provinsi di Indonesia. Ekspedisina teh dinamian Ekspedisi Atap Negeri nu ditayangkeun unggal uploadna teh di Youtube. Salian kur mendaki, anjeunna ge sering ngabagikeun tips jeung trick di gunung nu dilakukeun sacara teu langsung. Fiersa Besari oge aktif dina ngaedukasi soal naklukeun sagala kondisi gunung nu boga kamenarikan sorangan di unggal tempatna. Dina video nu ditayangkeun ku anjeunna ge salian bisa nyukupan aspek hiburan, oge bisa nyukupan aspek wawasan ngeunaan gunung jeung alam bebas.

Topic: slice of life
Bogor loba pisan potongan kahyangan nu sok matak pikaheraneun panon para penikmatna. Salah sahiji surga disumputkeun anu aya di Bogor nyaéta Curug Leuwi Balong Endah. Tina ngaran waé, éta parantos ngajelaskeun kumaha éndahna tempat ieu. Tah, 'balong' sorangan hartina balong, 'endah' ​​ditafsirkeun éndah. Curug Leuwi Balong Endah bener-bener nampilkeun tempat anu éndah pisan anu bisa nyugemakeun para penikmat wisata cai. Curug ieu aya di wewengkon Taman Nasional Gunung Halimun Salak. Tepatna di Désa Gunung Picung Kacamatan Pamijahan Kabupatén Bogor. Lokasi ieu masih aya di leuweung anu pinuh ku tatangkalan, otomatis pamandangan di sabudeureunana masih alami pisan, hejo dimana-mana sarta hawana tiis pisan. Hudang pisan sakali ka endahana. 

Topic: leisures
Sabaraha biaya upami abdi hoyong ngamimitian maén golf? Anu pangheulana meuli téh iteuk. Stik golf nu bisa dibeuli dipaké tapi ti merek nu dipikawanoh kayaning Taylormade, Titleist, Callaway jsb dina kaayaan alus. Bisa meunang satengah harga sarta kadangkala langkung mirah. Contona, 1 set golf (14 batang jeung 1 kantong) bisa dibanderol Rp. 8–12 juta rupiah. Tapi loba nu malah langkung mirah, ku meuli hiji stik nu heubeul jeung urut. Sanajan kitu, stik golf heubeul boga téhnologi langkung heubeul nu teu pisan nyaman dipaké ayeuna. janten kudu di pikiran kayaning alat-alat golf teh kumaha mendingna, misalkan jang hobi atanapi jang bisnis nu nyiptakeun ka puguh jang nu alus.

Topic: sports
Tempat wisata anu terkenal rame atawa viral sabenerna tempat anu kakarek kanyahoan bahwa eta  tempat teh alus, terus loba nu daratang kadinya. Situ buleud atawa ayeuna di sebut taman sri baduga kaasup tempat wisata anu rame jeung viral di purwakarta. Baheula mah samameh situ buleud di revitalisasi kaayaana ruksak jeung sepi da teu awa nanaon. Biasana situ buleud baheula di jadikeun tempat pikeun tes lari lamun di sakola paranti nilai ujian praktek pellajaran penjaskes. Saenggesna di revitalisasi di jadikeun alus sakitarna di pelak tatangkalan jadia sri terus di ayakaeun pertujukan air mancur makin terkenal jeung viral situ buleud atawa anu ayeuna di sebut taman sri baduga.

Topic: leisures
Lamun urang ngabahas ngeunaan kadaharan laut atawa seafood biasana urang tara ngabahas rumput laut, padahal rumput laut oge kaasup kadaharan anu asalna ti laut, janten tiasa disebut seafood. Aya hiji olahan ti rumput laut anu paling kasohor nyaeta nori , nyaeta rumput laut anu dipoe nepika garing. Nori biasana dipake ngadamel sushi, nyaeta sangu anu digulung. Rumput laut oge aya nu dijadikeun ager nu biasa di campurkeun ka sop buah. Aya oge menu dahareun nu asalna ti Korea, nyaeta sop rumput laut anu dijieun ti rumput laut garing anu dikulub make bumbu. Sop rumput laut biasana diemam pas aya nu ulang taun. 

Topic: food & beverages
Salian ti sarat, aya ogé anu disebut rukun shalat anu kudu kauninga saméméh paham kana tata cara shalat, nyaéta: Nangtung pikeun jalma anu masih sanggup, maca niat dina haté, ucapkeun takbirotul ihram (takbir kahiji), Baca Surah Al-Fatihah dina unggal rakaat, Ruku jeung tumaninah, Maca, iktidal sanggeus ruku jeung tumaninah, Ngajalanan sujud 2 kali, Diuk diantara dua sujud, Diuk tasyahud ahir, Baca solat tasyahud ahir, Baca sholawat Nabi Muhammad SAW dina tasyahud ahir, salam heula. Kudu rutin ngalaksanakeun rukun shalat sacara berurutan. Sakumaha anu dijelaskeun sateuacana, aya 5 waktos sholat anu wajib dilaksanakeun ku unggal muslim. Aya deui dina firman Alloh anu ungelna: “Ngagungkeun Allah nalika maranéh soré jeung waktu subuh. Sareng kagungan-Na sagala puji di langit sareng di bumi sareng nalika anjeun sonten sareng nalika anjeun nuju Zuhur." (QS. Ar-Rum: 17-18).

Topic: religion
Ayeuna mah mesin cuci teh lain wae nu manual, tapi aya oge mesin cuci otomatis nu dijual dina harga murah. Mesin cuci manual mah biasana ngan aya hiji tabung nu fungsina jeung nyeuseuh oge jeung ngeringkeun seuseuhan. Mun mesin cuci manual mah kudu dikontrol ku nyalira, tah mesin cuci otomatis mah tinggal ngeklik tombol start, jeung atur mode pencucian, ke ge sok nyeuseuh jeung ngeringkeun sorangan sacara otomatis, jadi teu kudu ditungguan. Biasana dina mesin cuci otomatis mah aya tombol jang ngatur mode pencucian, jumlah pencucian, jeung mode spin na jiga kumaha. Mesin cuci otomatis mah kudu on terus caina supaya terus kabilas seuseuhan nana.

Topic: technology
Geus pernah kuring meuli laptop thinkpad kadua anu katahanana geus dipikawanoh. cocog pikeun digawé lapangan. waktos éta kuring meuli thinkpad x240 dina 2018. nalika kuring pilari taun kalurna  nyaéta sabudeureun 2014. sarta nepi ka ayeuna kuring masih ngagunakeun eta. kumargi tos lami, aya sababaraha suku cadang anu ku abdi digentos, sapertos aki sareng kipas anu atos. Saran kuring meuli laptop bekas, neangan laptop di kelas bisnis, kayaning HP Elitebook, Lenovo Thinkpad, Dell Latitude. sabab kuring parantos nganggo tilu laptop ieu sareng aranjeunna langkung saé tibatan laptop konsumen biasa. Janten upami ngagaleuh bekas, panginten salami teu jauh teuing sareng taunna dileupaskeun, éta masih patut dina pamanggih kuring.

Topic: technology
Tempat jajanan kuliner di daerah Kalibata sok rame wae tiap sore nepi ka wengi. Seueur jajanan anu aya di tempat pusat kuliner ieu. Sapanjang jalan aya wae makanan anu bisa ngabibita urang jang jajan. Teu salah lamun tempat ieu sering didatangan ku masyarakat anu nembe uih damel da tempatna anu caketan sareng Stasiun Kalibata. Ngan hanjakalna sapaparat jalan di tempat kuliner ieu peneranganna teu merata. Aya sababaraha stand anu teu kacaangan ku lampu, meren bisa jadi jauh tina sumber colokan listrik. Kukituna diharapkeun ka payunna penanggung jawab anu nyepengan pusat kuliner di Kalibata ieu tiasa masih penerangan lampu anu merata di sapaparapat jalan anu icalan kuliner.

Topic: food & beverages
Kitab Weda nyaeta kitab suci umat Hindu nu ditulisna ngangge bahasa Sanskerta. Dina kitab Weda ajaran na kabagi jadi opat bagean utama. Nu kajihi nyaeta Regweda, eusina syair pupujian ka Dewa. Mantra atawa pupujian eta teh dilantunkeun supaya Dewa hadir dina upacara kaagamaanna. Nu kadua nyaeta Samaweda, eusina pupujian sarua jeung Regweda ngan dina bentuk lalaguan. Nu katilu nyaeta Yajurweda, eusina doa keur nganteur sasaji ka para Dewa. Biasana mangrupa yajus atawa rapal u digunakeun jang ngubah kurban nu jadi santapan Dewa. Nu kaopat nyaeta Atharwaweda, eusina mantra sakti jeung ilmu ghaib nu fungsina jang nyageurkeun nu udur oge ngajauhkeun tinu sagala marabahaya.

Topic: religion
Upami hoyong olahraga teu kudu olahraga nu ekstrim-ekstrim, cekap olahraga normal we nu biasana batur lakukeun. Olahraga ekstrim teh risikona ageung pisan, sanes risiko cidera hungkul nanging oge risiko maot nu ageung. Sanajan tos diantisipasi ku alat pengaman ge tetep we nu ngarana cilaka mah eweh nu nyaho. Urang salaku jalmi ngan tiasa ngurangan risiko tina cilaka. Di Indonesia ge peminat olahraga ekstrim teu loba janten tara aya kompetisi nu tiasa dimenangkeun pikeun janten kareueusan. Olahraga ekstrim mah biasana ngan saukur rame dikomunitasna hungkul. Kusabab kitu olahraga ekstrim ngan aya hiji dua hungkul nu dinaungi ku Menpora, sapertos panjat tebing. 

Topic: sports
Geopark Stone Garden, wisata bersejarah anu aya di Citatah Padalarang. Tempatna teh makin alus. Pemandanganna endah, batu-batuna garede nu nyusuh rapih. Pemandanganna oge hejo, udarana sejuk. Bisa ningali pemandangan Kota Bandung didieu. Ti Kota Bandung bisa nempuh perjalanan sajam satengah. Harga tiketna mayar Rp 12.000 ditambah parkira motor Rp 5.000, murah pokona di Bandung Barat mah euweuh nu mahal. Leumpang saeutik ti parkiran ge geus nepi. Sabab tempatna di ketinggian, jadi kudu nyiapkeun kacamata lantaran bakal serab ku panon poe. Lamun kadieu cocokna sore datangna, ngameh teu panas, jeung bisa ninggali sunset. Didieu ge aya jembatan pelangi anu fungsina jang penghubung ti papada gawir.

Topic: leisures
Saenggeus ngadatangan restoran anyar di ieu kota, Kuring yakin yen ieu teh salah sahiji restoran nu miboga kualitas nu terjamin. Tempatna anu nyaman tur bersih, palayan anu ramah jeung gesit dina ngalayanan pesenan nambahan pangalaman anu nyugemakeun. Sajaba ti eta, menu nu disadiakeun di dieu rupa-rupa sarta dijieun tina bahan kualitas nu alus, kayaning burger jeung daging sapi pilihan nu seger jeung hipu tur nyerep pisan samarana. Rupa-rupa minuman anu seger oge nyieun pangalaman dahar jadi lengkep pisan. Harga anu ditawarkeun oge lumayan kajangkau, jadi mere pangalaman anu alus. Kuring yakin yen restoran ieu bakal jadi salah sahiji tempat favorit kuring dahar di mangsa nu bakal datang.

Topic: food & beverages
Unggal poe minggu urang tara kamana-mana sok di imah wae, biasana urang di imah sok neangan kagiatan anu sakirana urang resep. Nyaeta ngagambar, urang resep pisan ngagambar. Ngagambar naon wae, biasana sok ngagambar hal anu ku urang resep atawa hal anu aya di pikiran. Jiga minggu kamari urang ngagambar artis korea ngarana teh mark, trus minggu ieu mah urang ngagambar si jaemin. Sabenerna mah ngagambar naon wae ge urang bisa, nepika babaturan sok hayang di pang gambarkeun ku urang. Mun keur ngajar ge di kelas, murid urang sok menta di pang gambarkeun. Aya nu menta pang gambarkeun robot, ucing, manuk, mobil, imah, pokona mah macem-macem. Tapi ti dinya urang jadi lancar jeung biasa mun ngagambar naon wae teh, teu kudu nempo kanu hp. 

Topic: leisures
Naha anjeun terang? Pangembangan internét sapertos ayeuna parantos muka kasempetan pikeun usaha ogé, anjeun terang. Média sosial gratis, situs wéb sareng blog tiasa ngabantosan anjeun ngajual online kalayan gampang. Ku kituna, pikeun anjeun anu rék muka usaha, ieu tips jualan online anu bisa langsung dilarapkeun.
a. Tuturkeun trend mimiti
Recognizing trend cukup mimiti bisa jadi win badag pikeun anjeun. Sabab bisa ngajadikeun anjeun jalma kahiji, jadi bisa mangaruhan kapercayaan customer.
b. Identipikasi segmentation tina kategori pasar
Bagian ieu mangrupikeun hal anu anjeun teu kedah hilap. Ku nangtukeun kategori pasar atanapi jinis palanggan, éta tiasa ngajantenkeun produk anu anjeun jual langkung gampang dipendakan. Salaku conto, upami anjeun gaduh produk dina bentuk alat makeup, maka anjeun tiasa nargétkeun palanggan awéwé. Ku fokus kana kategori parabot kageulisan, bagéan konsumén Anjeun sasaran bisa kabentuk ogé.
c. Nerapkeun konsép titik jual unik
Dina istilah basajan USP ngajadikeun produk Anjeun atawa jasa leuwih unik tur pikaresepeun ti batur.

Topic: business
Dina agama Islam, tatangga ngabogaan hak-hak anu tangtu sakumaha anu kasebut dina sababaraha hadits Rasulullah SAW, saperti hak ngarasa aman tina gangguan. Dina ajaran Islam, hak tatangga ka tatanggana kacida gedéna. Islam nyieun pedoman tatangga. 1. Hayu Kahiji Salam. Nyuhunkeun salam heula nyaeta ayab tatangga anu munggaran. Sajaba ti éta, salam nalika pasamoan dianggap sopan dina kabiasaan sapopoé. Tatangga dijurungkeun pikeun silih salamkeun nalika panggih ku cara ngucapkeun salam. Pikeun jalma anu miheulaan salam, maka sacara moral éta hadé sahingga meunang leuwih kahadean. 2. Ulah Ngaganggu Tatangga. Meunang gangguan ti luar tangtos pisan keuheul, leres Ibu? Ku sabab kitu, teu silih campur téh mangrupa tatakrama tatangga anu kudu dipilampah ku umat Islam anu hadé. Ieu bakal nunjukkeun yén aya silih hormat.

Topic: slice of life
Zakat panghasilan atawa ogé katelah zakat profésional; zakat panghasilan mangrupa bagian tina zakat mal anu wajib dikaluarkeun tina asset asalna tina panghasilan biasa / panghasilan tina pagawean anu teu ngalanggar syariah. Fatwa Majelis Ulama Indonesia (MUI) nétélakeun, panghasilan anu dimaksud nyaéta sagala panghasilan saperti gajih, honorarium, upah, jasa, jeung sajabana anu dimeunangkeun ku cara halal, boh sacara rutin saperti aparat nagara, pagawé, pagawé, jeung non -rutin kayaning dokter, ahli hukum, konsultan, jeung sajabana, kitu ogé panghasilan diturunkeun tina karya bebas lianna. Aya seueur jinis profesi anu mayar biasa atanapi henteu, kalayan panghasilan anu sami sareng henteu unggal bulan. Aya seueur jinis profesi anu mayar biasa atanapi henteu, kalayan panghasilan anu sami sareng henteu unggal bulan. Lamun panghasilan dina 1 bulan teu ngahontal nishab, mangka panghasilan salila 1 taun dikumpulkeun atawa diitung, mangka dibayar zakat lamun panghasilan bersih cukup nishab.

Topic: religion
Upacara Mepandes  Mepandes, Metatah, atawa Mesangih atawa  Upacara motong huntu mangrupa ritual agama Hindu di Bali. Upacara ieu dilaksanakeun budak anu umur rumaja atawa dewasa. Upacara motong huntu di Bali mangrupa bagian tina Manusa Yadnya. Ieu konsép siklus kahirupan ti orok dina kandungan, kalahiran, nepi ka nikah. Manusa Yadnya mangrupa falsafah pikeun ngamanusakeun manusa. Upacara motong huntu di Bali téh lain hartina. Motong huntu hartina manggihan alam manusa sarta dileupaskeun tina Sad Ripu. Sad Ripu nyaéta genep rupa musuh manusa anu timbul alatan kalakuan goréng. Ieu di handap aya genep rupa musuh: Kama: kahayang atawa ngalajur hawa nafsu Lobha: sipat sarakah Krodha: ambek jeung dendam Mada: mabok Moha: bingung jeung sombong Matsarya: dengki jeung dengki alus teu bener. Dina kapercayaan Hindu, tilu ti genep musuh dipercaya jadi gerbang naraka. Tilu musuh nyaéta Kama, Krodha, jeung Lobha. Ieu dinyatakeun dina Bhagavad Gita. Budaya motong waos ieu dilaksanakeun salaku doa sareng ritual pikeun ngahudangkeun kakuatan spiritual ngalawan genep musuh. 

Topic: religion
Aya seeur pilihan kaulinan dina komputer anu tiasa dimaenkeun ku saha wae, utamana kanggo anu resep kaulinan anu aya hubunganna sareng dahareun, salah sahijina nyaeta kaulinan Pizza Frenzy anu dijieun ku Game House. Di kaulinan ieu urang tiasa nyieun pizza sakumaha kahayang urang teras diical di hiji tempat. Urang oge anu janten tukang nganteur pizza ieu ka saha-saha wae anu mesen. Anu janten daya tarik nyeta urang tinggal mencet-mencet hungkul pesenan sareng artos anu dipasihan ku nu meser. Di bagian akhirna urang tiasa nyandak artos anu ngapung ti balon udara. Urang oge tiasa ngahias pizza sakumaha kayang urang teras bakal dinilai ku chef. 

Topic: technology
Henteu aya anu unik ngeunaan imah tradisional di Indonésia. Sakabéh imah adat boga ciri jeung kaunikan sorangan nu teu bisa dibandingkeun. Kuring ngan bakal ngabahas hiji anu unik, kuring kabeneran meunang tugas ti Sajarah Arsitéktur Nusantara anu ngabahas arsitektur vernakular ieu. Nepangkeun, Tongkonan, imah adat Toraja tempat hirup jeung maot dina hiji hateup. Aya saha ti Suku Toraja? Tongkonan asalna tina kecap tongkon anu hartina diuk. Tongkonan hartina tempat diuk. Kitu cenah, istilah ieu muncul dumasar kana fungsi utama imah adat Tongkonan anu mindeng dijadikeun tempat ngumpulna raja jeung bangsawan. Tongkonan nyaéta imah adat nu dijieun tina kai uru. Tangkal Uru memang loba tumuwuh di Sulawesi.

Topic: culture & heritage
Jihan mangrupakeun salah sahiji karyawan tetap di PT Karya Intertek Kencana. Jihan teh nempatan posisi administrasi. Proyek ayeuna teh nuju dilaksanakeun di Cikarang, jadi Jihan miluan diditu. Biasa na mah Jihan sok tinggal di mess nu disadiakeun ku perusahaan. Mun beres sholat subuh teh sok langsung masak jang sarapan tuluy jang ngeusian bento oge jang dibekel ka kantor. Mun balik gawe teh sok langsung beberes kamar tuluy beberesih awak. Jihan tara ulin pisan ai lain poe libur dipake jang balik ka lembur mah. Balikna ge jarang pisan, paling sok dua bulan sakali. Mun keur ngambil jatah cuti na mah sok nepi ka saminggu di lembur teh.

Topic: business
Panyekel agama Kristen Protestan nyebut urang suci salaku Kitab Suci anu diwangun ku 66 bagian anu dibagi jadi dua bagian, nyaéta 39 anu asup kana Perjanjian Lama jeung 27 anu asup kana Perjanjian Anyar.
Perjanjian Lama jeung Perjanjian Anyar dina Kitab Suci bisa salajengna dikelompokkeun kana sababaraha bagian dumasar kana gaya tulisan jeung eusi. Perjanjian lama diwangun ku lima bagian, jeung dibaca sasuai urutanna nyaeta :
Taurat diwangun ku 5 kitab
Kitab Sajarah anu diwangun ku 12 buku
Buku Sajak anu diwangun ku 5 buku
Kitab Para Nabi Agung anu diwangun ku 5 kitab
Anu pamungkas, Kitab Nabi-Nabi Kecil anu diwangun ku 12 kitab.
Saterusna, Perjanjian Anyar dikelompokkeun jadi opat bagian, nyaéta kudu dibaca sasusai urutan :
Kitab Suci diwangun ku 4 buku
Kitab Sajarah anu diwangun ku 1 buku
Surat Para Rasul anu diwangun ku 21 buku
Sarta pamustunganana, Kitab Wahyu anu diwangun ku 1 buku

Topic: religion
KFC Caffe nu di purwakarta teh aya di jalan veteran, posisina strategis deukeut jeung kampus urang. Biasana nun lapar, tapi males mamangkatan jauh urang sok kadinya. Tempatna gede, bersih, aya WI-FI oge cocoklah jeung nugas atau nongkrong bari ngome HP. KFC ieu beda jeung KFC nu sejen soalna didieu mah loba menu kopi jeung kueh, emng cocok sakeur nongkrong. Mun tina harga sarua wae KFC ieu jeung KFC nu sejen, teu jauh beda. Bedana ngan di konsep doang, ai KFC biasa mah kos restoran menu na ge paranti dahar jiga hayam jeung sangu, mun KFC Cafe ieu mah jiga tempat sakeur nongkrong anak muda, menu na ge kopi jeung kueh. 

Topic: food & beverages
Pilem Miracle in Cell No 7 mawa loba pesan positip anu kudu diconto ku loba jalma, nya éta rasa syukur kana naon anu dipiboga sanajan hirupna teu sampurna da hirup mah eweh nu sampurna sabenerna mah, deukeutna budak jeung bapana, anu biasana digambarkeun nyaéta kadeukeutan budak awewe jeung indungna. Tapi di dieu, kadeukeutna putri jeung bapana dicaritakeun, sakumaha ceuk paribasa, bapa téh cinta munggaran putri-Na. Pilem ieu leres-leres patut ditingali, caritana saé sareng mereun pisan, tiasa ngamotivasi seueur jalma sareng ngagambarkeun yén cinta anu paling caket sareng langgeng nyaéta kanyaah kolot sareng budakna. Akting na geus teu kudu di ragukeun vINI g bastian sukses jadi peran bapak nu boga kakurangan tapi nyaah pisan ka anak na. 

Topic: leisures
Di Pangandaran, aya salah sahiji transportasi wisata laut nyaeta kapal layar. Kapal ieu biasa nyebrangkeun pengunjung ti Pantai Barat ka Pantai Pasir Putih. Hagana kur salawe rebu per orang. Harga sakitu teh tos kaetang PP. Samemeh naek, urang wajib make palampung jeung kasalamatan. Naek kapal ieu teh teu tiasa upai nuju ombak pasang mah, kedah nungguan heula ombakna normal. Upami naek kapal ieu, di tengah laut tiasa eureun heula kangge popotoan dina bodi kai kenca katuhu kapal. Sensasina cocok pisan jan uji nyali, sabab pas kapal keuna ku omba teh sok nepi ka jemping, mantak reuwas nu naek. Tapi salebihna mah aman dugi ka tempat tujuan. Tah tong hilap baraya, pami ka Pangandaran wajib pisan nyobian sensasi ancul-anculan kapal kena ku ombak. Cobian meungpeung ayeuna nuju rame wisata akhir taun. Yuk geura kukumpul acis jang kaditu!

Topic: leisures
Hayam goreng kampung Kajojo, anu aya di Gang Asep Berlian Cicadas. Geus langganan kadieu opat taun terakhir. Hayam gorengna kampung dimasak garing, jadi nyieun bumbuna makin meresap. Sambel jeung lalabanna oge ngeunah, teu lada jadi cocok moal nepika nyeuri beuteung. Salian ti eta, tempe jeung tahu na ge juara. dimasakna oge sarua kawas goreng hayam nyaeta garing.Tempatna leutik jeung sempit, jadi mun saliwat mah moal katinggali eta tempat dahar. Lamun jam 11 bakal pinuh ku pelanggan. Sering beakeun jadi alusna mesen heula ngaliwatan WhatsApp si penjualna. Hargana ge cukup kajangkau, saporsi bisa 30-35rban. Harga ieu masih kaitung murah, sabab hayam gorengna hayam kampung.

Topic: food & beverages
Pak Haji gaduh hiiji hobi, hobina nyaeta miara manuk. Unggal poe kagiatan pak Haji nyaeta ngamandian manuk teras moe manuk di hareupeun imah na. Manuk piaraan pak Haji rupa-rupa aya tekukur, cangkurileung, toed, jeung sajabana. Pak Haji biasana ngala manuk di sawah atanapi meuli di pasar Jatinegara. Manuk-manuk nu dibogaan ku pak Haji dilatih supados jago nyanyi. Upami tos jago, manukna diical ka sasama penghobi nu sejen. Aya hiji manuk nu teu diical ku pak Haji, ngaranna Robert manuk tekukur. Robert ieu tos aya nu nawar 100 juta tapi teu diberekeun ku pak Haji kusabab ieu manuk pertama sareng manuk kanyaah pak Haji. 

Topic: leisures
Bisnis online mangrupikeun jinis usaha anu beuki pamenta. Henteu ngan kusabab nawiskeun artos ageung, ngajalankeun bisnis online oge henteu sesah teuing. Anjeun oge tiasa ngatur bisnis ti bumi, atanapi dimana wae anjeun hoyong. Hasilna, anjeun henteu kedah ngaluarkeun modal anu ageung pikeun ngamimitian bisnis online. Nyatana, aya sababaraha usaha online tanpa modal anu tiasa dilakukeun sareng kabuktian nguntungkeun. Contona, bisnis online anjeun tiasa dina bentuk ngajual produk batur (dropshipping), menangkeun komisi ku gabung affiliates, sarta loba nu sejenna. Tiap-tiap rupi bentuk penjualan teh tangtos ngabogaan kasesahan tur kauntungan nu benten. Janten, teu aneh yen seueur jalma ngahudang pikeun ngamimitian bisnis online.

Topic: business
Rumah Bolon nyaeta rumah adat suku Batak Toba. Dina pembangunanna teu sembarangan sabab dibangunna teu make pondasi jiga imah biasana. Mimiti, digelar acara mangontang tukkang atawa manggil tukang, tuluy persiapkeun material bangunan ti hutan ku nu boga imah. Geus kitu, tukang mahat tihang samemeh dipasang. Geus dipahat, tihang dipasang kenca katuhu imah. Tuluy dijieun tangga di hareupeun imahbolon di tengah-tengana pisan. Geus masang tihang, tuluy ka bagean tangga nu dijieu khusus supaya mimiti asup imah teh posisina tungkul. Tuluy nembe masang dinding jeung masang suhunan. Suhunanna ditopang ku tihang tegak lurus nu disebut ninggor. Tulut di luhureun suhunan  dipasangan ulu paung nu dipercaya bisa nolak bala.

Topic: culture & heritage
Gagasan pikeun ngajual di bumi anu pernah kuring lakukeun nyaéta nyieun jajanan és jelly. Cara nyieunna gampang pisan, urang ngan butuh sirop rasa buah, rasa naon wae nu aya di imah, jeli, gula, cai jeung susu. Cara nyieunna, mimitina urang nyieun jelly heula. Saatos tiis, tuang kana loyang teras tunda kana kulkas. Teras siapkeun cai sareng sirop rasa buah, seduh siropna, upami henteu amis, urang tiasa nambihan gula deui. Saatos jelly rengse, urang parut ipis-ipis sangkan jadi kawas mie. Lengkah pamungkas, urang mungkus eta es. Pertamana lebetkeun agar-agar jelly nu tadi kana plastik, teras tambahkeun sirop rasa buah. Kitu ogé jeung susu, lebetkeun heula jellyna, teras tambahkeun susu. Tong hilap disimpen dina kulkas deui  supados langkung seger nalika dituang ku aranjeun. 

Topic: business
Kanggo anu mineng jeung resep lalajo di bioskop biasana sok aya diskon janten pangaos tiket na janten langkung mirah, benten lima rebu ti pangaos anu biasana. Cara na urang tiasa ngadonlod aplikasi CGV teras ngadamel akun anyar, teras janten member CGV. Biasana di aplikasi sok seeur promo anu ditawiskeun ka member. Upami urang mineng mesen tiket lalajo, urang oge bakal meunang poin jeung diskon. Tapi kanggo saha wae anu hoyong meunang tiket anu langkung mirah tapi teu hoyong ngadonlod aplikasi tiasa nitip meser ka anu gaduh member CGV. Biasana di twitter seeur anu ngajual tike lalajo di CGV anu langkung mirah.

Topic: leisures
Pilates mangrupikeun metode olahraga pikeun latihan fisik anu museurkeun kana rehabilitasi sareng nguatkeun awak. Prinsip Pilates nyaéta pikeun ngahijikeun pamahaman antara awak sareng jiwa supados aranjeunna damel babarengan pikeun ngabantosan nyegerkeun awak dina ngalaksanakeun kahirupan sapopoe.Pikeun ngalatih kaharmonisan awak jeung pikiran, pilates ngalibetkeun téknik engapan teratur, latihan kasaimbangan, latihan ngadalikeun gerak jeung kakuatan otot, ngawangun postur awak, jeung ngalatih konsentrasi konsentrasi. Pilates teu kaasup runtuyan latihan cardio. Inténsitas gerakan condong gaduh laju anu sedeng tanpa peryogi kagiatan anu luhur sareng beurat pikeun ngahontal hasil anu idéal tina kagiatan pilates ieu. Latihan Pilates henteu disarankeun pikeun jalma anu tekanan darah teu stabil, gaduh résiko gumpalan getih, osteoporosis parah, sareng gaduh indikasi herniated disc atanapi gangguan saraf kacepet.

Topic: sports
Dina kahirupan sosial ogé di lingkungan sakola, urang mindeng sapatemon loba béda. Misalna boga babaturan nu beda etnis, tatangga nu beda agama, jeung sajabana. Kumaha urang kudu ngokolakeun toleransi? cara na nyaeta :
1. Nongkrong jeung babaturan kabeh teu paduli agama. Sakabeh babaturan kudu sarua, ku kituna urang kudu gotong royong sanajan urang beda kasang tukang.Jalma anu beda kapercayaan jeung agama ngahiji
2. Ngahargaan jeung ngahargaan kana perayaan hari raya agama batur. Urang salaku umat Islam kedah ngahormatan perayaan hari raya agama anu sanés, tapi henteu tiasa milu ibadah di tempat ibadahna.
3. Henteu ngahina jeung ngahina ajaran agama séjén. Lamun urang ngarti toleransi, tangtu urang moal ngahina batur sabab béda jeung urang.
4. Méré kasempetan ka babaturan nu béda agama pikeun solat nurutkeun agamana masing-masing.
5. Méré rasa aman ka jalma séjén anu keur ibadah. Lamun urang teu hayang diganggu dina ibadah, urang ogé kudu ngahargaan jalma séjén anu ibadah. Toleransi Beragama di Kalangan Pemuda

Topic: religion
Marakna kandaraan berday listrik anu didesain jang ngurangan penggunaan bahan bakar minyak teh jadi salah sahiji perkembangan teknologi nu nuju hngat diperbincangkan. Salah sahiji contona teh nyaeta ayana sapeda listrik. Mun biasana sapeda teh sok digowes, tah ayeuna mah salian bisa digowes, oge bisa digas jiga motor. Bentukna teh jiga perpaduan antara sapeda jeung motor. Bentuk rangkana mah jiga sapeda, tapi dibekelan ku mesin berdaya listrik. Sapedana teh mun seep daya bisa diisi ulang ku mandiri. Sapeda listrik ieu ge bisa ngajangkau jarak nu leuwih jauh tibatan sapeda biasa, jeung deuih bisa dipake boncengan dua urang. Hargana ge teu pati mahal, masih dihandapeun harga motor.

Topic: technology
Kieu kumaha carana naek KRL (Karéta Rel Listrik). Kahiji, meuli tiket KRL. Anjeun tiasa meser tiket di kantor tiket atanapi nganggo mesin tiket otomatis di stasion. Sanggeus meunang tiket, asup ka stasiun KRL. Sateuacan naek KRL, pastikeun anjeun pariksa jadwal keberangkatan KRL. Saatos mariksa jadwal, angkat kana peron KRL dumasar kana rute sareng tujuan perjalanan anjeun. Saatos dugi ka peron, ngantosan KRL dugi. Sanggeus KRL nepi ka peron, naek kana KRL. Pastikeun anjeun milih gerbong anu leres dumasar kana tujuan perjalanan anjeun. Sanggeus asup ka KRL, neangan korsi nu sadia. Sanggeus diuk atawa nangtung, nungguan KRL nepi ka stasion tujuan. Sanggeus turun tina KRL, kaluar stasion ngaliwatan panto katuhu.

Topic: slice of life
Khotbah Jumah teh nyaeta khotbah nu ayana dina samemeh pelaksanaan solat sunah jumah. Khotbah jumah dilaksanakeun na dua kali berturut-turut. Khotbah Jumah dikumandangkeun saatos adzan awal, nu nadaan atawa nyauran jamaah jang mula ngadangukeun khotbah ti khotib. Khotbah jumah dilaksanakeun kurang leuwih tujuh dugi ka sapuluh menit. Di antara khotbah kahiji jeung kadua teh dipisahkeun ku duduk sejenak. Beres khotbah kahiji sareng kadua teh langsung dilaksanakeun sholat sunah jumah. Khotbah biasana berisi materi kaagamaan nu wajib ayana nasehat jang jamaahna. Khotbah disampaikeun ku khotib nu suarana lantang sareng elmu agamana tos mahir. Khotbah jumah dilaksanakeunna dina waktu dzuhur poe Jumaah.

Topic: religion
Kiwari, saha nu teu nyaho Android? Teu anéh, sabab Android nyaéta sistem operasi anu pohara populér, hususna pikeun pamaké alat sélulér. Android mangrupikeun sistem operasi (OS) anu biasa dianggo dina alat sélulér sapertos telepon sélulér sareng tablet. Sajarah Android sorangan dimimitian dina taun 2007. Waktu éta, OS ieu resmi dimekarkeun ku Open Handset Alliance, anu mangrupa konsorsium (asosiasi) diwangun ku 84 pausahaan. Sababaraha diantarana mangrupikeun perusahaan multinasional anu terkenal sapertos Google, Intel, Sony, sareng Samsung. Sanaos diwanohkeun dina taun 2007, Android énggal leres-leres dianggo sacara masal sareng peluncuran telepon sélulér Android munggaran di 2008, nyaéta HTC Dream. sistem operasi sacara umum, laksanakeun aplikasi sareng parangkat lunak, mintonkeun panganteur pamaké.

Topic: technology
Sareng kuring bakal nyarios sakedik ngeunaan pangalaman kuring nalika ngalakukeun panalungtikan di Biara. Ampir 3-4 bulan kuring ngaréngsékeun skripsi, sabab panalungtikan ngeunaan tapa, jeung tapa di ieu biara, dipigawé sabulan sakali, jadi teu bisa mudik unggal poé, sabab kudu nyaluyukeun jadwal semedi. di biara. sanajan biara diitung deukeut jeung imah kuring. Nalika ngalakukeun panalungtikan, jujur ​​kuring ngarasa nyaman jeung atmosfir dieu. Sanaos dina awalna, kuring ngarasa rada kagok lebet, sabab kuring nyandak mitra riset kuring anu nganggo jilbab sareng katingalina kontras pisan pikeun lebet, panginten. Tapi tétéla, maranéhna pisan wilujeng sumping kalawan datangna kami. teu aya, anu nganggap remeh ka urang, malahan dulur anu ku kuring tepang didinya, nyoba-nyoba menyapa kuring sanajan ngan seuri.

Topic: religion
Ayeuna acara tipi tos teu rame deui, teu siga baheula seeur pisan kartun jeung acara lulucuan anu ngahibur. Janten ayeuna mah seeur nu milih lalajo dina YouTube lantaran seeur pilihan tontonan anu rame. Di YouTube oge iklan na teu sa seeur dina tipi, jeung aya fitur YouTube premium upami hoyong ngaleungitkeun iklan. Abdi paling resep lalajo pidio papasakan jeung pidio batur keur emam. Abdi oge resep lalajo sasatoan anu lucu, oge resep lalajo carita kasus kriminal di Korea. Kadang-kadang YouTube oge janten tempat diajar lantaran seeur pisan pidio tutorial atawa cara-cara ngalakukeun hiji hal anu jentre pisan dijelaskeun na. Abdi oge sok panasaran kumaha kahirupan mahasiswa Indonesia anu kuliah di luaf negeri.

Topic: leisures
Upacara adat mangrupa aset budaya di Indonésia. Upacara adat diwariskeun sacara turun-tumurun anu dilaksanakeun dumasar kana kapercayaan masarakat satempat. Masing-masing upacara adat miboga tujuan anu béda-béda, aya upacara-upacara akad nikah, kalahiran jeung maot. Indonesia ngabogaan loba pisan adat istiadat di ujung timur nepi ka ujung barat na. Acara adat terus di lakukeun nepi ka ayeuna supaya tetep lstari teu leungit. Nepika ngke anak incu urang masih keneh apal acaraacara adat kos kie. Harepanna adat ieu pasti terus di mumule tuluyku generasi generasi salajengna siga nu ges di lakukeun ku generasi sammehna nepi ka ayeuna urang ngalaman jeung ngasakeun keneh acara acara adat ieu.

Topic: culture & heritage
Mun urang boga sato piaraan siga ucing atawa manuk, urang kudu wajib ngajagana ngameh teu ninggalkeun imah urang. Lantaran teu kabeh jelema resep sato piaraan di buruan imahna, pastina mun sato piaraan urang asup ka buruan imah tatangga, pasti ngarasa risih jeung bakal ka ganggu. Ku kituna urang kudu nyieun pager husus jang ngajaga piaraan urang meh teu kaluar ti buruan imah urang. Cara ieu bisa dilakukeun meh sato piaraan urang teu ka buruan imah tatangga deui. Lantaran baheula pas teu dijieunkeun pager, sato urang mindeng miceun kotoran di buruan tatangga anu nyebabkeun tatangga jadi ambek. Jadi ayeuna mah geus aman.

Topic: slice of life
Blender mangrupakeun alat elektronik mangrupa wadah kaca atawa plastik nu dilengkepan ku peso leutik dijerona. Peso ieu mibogaan fungsi nyaeta jang motong, ngocekeun, ngagiling, oge ngalemeskeun bahan kadaharan. Bisa buah-buahan, sayur, jeung bumbu masakan. Pas blender disambungkeun kana listrik jeung tombolna dihurungkeun, otomatis nu aya di bagian handap peso bakal ngagerakeun peso dina tingkat gancang anu beda-beda, aya nu rendah, sedeng, jeung maksimal. Blender listrik biasana mibogaan sora anu khas, beda deui jeung blender manual nu ku leungeun cara ngagunakeunna teh, euweuh soraan. Biasana blender teh mindeng digunakeun ku tukang jualan jus buah. Bentuk wadah jeung tombolna misah, wadahna biasana transparan.

Topic: technology
Garéja Katedral Jakarta, atawa sacara resmi dingaranan Garéja Santa Maria Assumption ( basa Walanda : De Kerk van Onze Lieve Vrouwe ten Hemelopneming ; basa Inggris : The Church of Our Lady of the Assumption ) nyaéta hiji gereja Katolik di Jakarta . Wangunan garéja ieu diresmikeun dina taun 1901 sarta diwangun kalayan arsitéktur neo-gothic ti Éropa, nyaéta arsitéktur anu biasa pisan dipaké pikeun ngawangun gedong gereja sababaraha abad ka tukang.

Garéja ayeuna dirarancang sareng dimimitian ku Pendeta Antonius Dijkmans sareng groundbreaking dilakukeun ku Pro-vicar, Carolus Wenneker. Karya ieu lajeng dituluykeun ku Cuypers-Hulswit nalika Dijkmans teu bisa neruskeun, lajeng diresmikeun sarta diberkahan dina 21 April 1901 ku Mgr. Edmundus Sybradus Luypen, S.J., Vikaris Apostolik Jakarta.

Katedral anu urang kenal ayeuna saleresna sanes gedong garéja anu asli di éta tempat, sabab katedral anu asli diresmikeun dina bulan Pebruari 1810, tapi dina tanggal 27 Juli 1826 wangunan gereja kabeuleum sareng 180 imah di sakurilingna nalika kahuruan ageung. Saterusna dina tanggal 31 Méi 1890, gereja ambruk alatan masalah struktural, jadi kudu direnovasi.

Topic: religion
Pikeun unggal dahareun anu dibuang, aya ogé biaya lingkungan anu kedah dibayar. Contona, cai sok dipaké dina unggal tahapan prosés produksi pangan. Ayeuna, sakitar 70% sumber cai tawar dunya anu sayogi dianggo pikeun nyirami pepelakan sareng ngahasilkeun tuangeun. Bungkusan sareng transportasi dahareun ogé peryogi cai. Nalika anjeun miceun tuangeun, sadaya cai éta ogé dipiceun. Kitu deui cai dina kadaharan anu dibuang, contona buah anu ngandung cai. Cai anu dibuang ieu sami sareng sakitar 170 triliun liter (atanapi 45 triliun galon) cai per taun. Numutkeun WHO, jumlah minimum cai anu dibutuhkeun ku unggal jalma per dintenna sakitar 15-20 liter. Lamun sanajan sabagian leutik tina cai nu kapiceun bisa disimpen jeung  diawet-awet, éta cai bakal bisa balik deui, jang nyadiakeun cai pikeun jalma di sakuliah dunya. Ngabuang tuangeun sarua hartosna ngabuang seueur cai. Ku kituna, lamun digabungkeun, éta bisa nutupan sakabéh kaperluan cai rumah tangga di dunya.

Topic: food & beverages
Tips cara ngajalankeun ide bisnis di imah. Nu kahiji ulah sieun gagal, tiap nu bisnis bakal nyanghareupan dua pilihan, sukses atawa gagal. Nu kadua diajar ngelola administrasi nu sae, sanajan jualan leuleutikan di imah, tapi penting oge jang diajar hal dasar tina ngelola administrasi anu sae. Jadi ulah nyampurkeun duit jualan jeung duit pribadi. Ngameh ngababarikeun kalangsungan usaha di imah nu keur di jalanan. Nu katilu pilih ide jualan nu luyu jeung minat urang, sabab mun urang bener-bener resep kana naon nu dilakukeun tangtuna bakal nyieun hirup urang leuwih bagja. Contona mun urang resep dahar atawa masak, urang bisa muka warteg.

Topic: business
Kacang-kacangan jeung siki-sikian ngandung serat, protein, jeung vitamin B nu alus jang nurunkeun berat badan, ngajaga kasehatan kulit, nguatkeun tulang jeung huntuk jeung ngabentuk otot. Kacang-kacangan jeung siki-sikian mangrupakeun dua sumber dahareun nu ngeunah jeung babari manggihanna di mana wae oge. Teu ngan saukur ngeunah, tapi kadaharan ieu oge boga loba mangpaat jang kasehatan. Sabab ngandung cukup loba serat nu bisa ngabantuan ngalancarkeun jeung ngaberesihkeun saluran penceranaan, sarata ngabantuan berat badan. Oge mibogaan kadar protein nu gede nu mampu mere cukup energi jang beraktivitas jeung ngabantuan dina ngabentuk otot. Salian ti eta, kadaharan ieu ge ramah jang kasehatan jantung, tulang jeung huntu.

Topic: food & beverages
Jaman ayeuna urang teu kedah repot-repot ngarendos upami bade ngahaluskeun bungbu, aya alat nu tiasa ngabantosan ngahaluskeun bungbu anu gancang pisan, nyaeta blender. Blender ngagunakeun listrik supados tiasa otomatis muir, di jero na oge aya peso anu tiasa motong naon wae janten laleutik. Teu ngan saukur dipake ngahaluskeun bungbu, blender oge tiasa dipake ngadamel jus bungbuahan jeung tiasa dipake ngahaluskeun daging. Ngadamel baso nyalira di bumi janten leuwih gampang ngangge blender. Ayeuna blender tos aya rupa-rupa macemna, aya nu bahan na ti palastik, aya oge anu bahan na ti kaca. Malahan aya sababaraha merek anu masihan dua atawa tilu blender sakaligus anu masing-masingna gadung fungsi anu beda-beda.

Topic: food & beverages
Ngahapal Alquran mibogaan kautamaan di dunya jeung di akhreat. Kautamaan di dunya nyaeta nikmat Rabbani nu datang ti Allah SWT, nu dijangjikeun kebaikan, kaberkahan, jeung kanikmatan oge elmu jang nu ngapalkeunna. Di akherat engke, salian bakal meunangkeun syafaat, nu ngapahlkeun Alquran oge meunangkeun kahormatan jang diri sorangan oge dua kolotna. Bulan Romadon teh nyaeta bulanna Alquran, ku sabab kitu alusna salaku Muslim mere porsi perhatian anu leuwih kana Alquran di bulan Romadon. Suasana jeung peluang waktu jang ngapalkeun Alquran di bulan Romadon, tangtuna bakal beda lamun dibandingkeun jeung bulan-bulan nu sejenna. Di bulan Romadon, sumanget jang beramal bakal beuki ningkat, utamana dina maca Alquran jeung sholat peuting salian ti paling intina nyaeta puasa di tengah poena.

Topic: religion
Aya sababaraha faktor pikeun kasuksésan dina ngajalankeun wirausaha. Kahiji, nyaéta ngabogaan kaparigelan wirausaha jeung ngalatih méntalitas wirausaha ti mimiti. Mibanda kaahlian salaku wirausaha tiasa janten léngkah munggaran anu leres upami anjeun hoyong janten pangusaha anu suksés. Eta sebabna mental wirausaha kedah dibentuk ti mimiti sateuacan ngawangun usaha. Kadua, boga aksés kana modal anu cukup. Ngabogaan aksés ka modal anu saé, cekap, sareng stabil bakal ngabantosan bisnis anjeun lancar sareng pasti bakal nyepetkeun prosés produksi. Modal usaha mangrupikeun salah sahiji konci supados usaha tiasa jalan sareng tetep lancar. Anjeun tiasa kénging modal ieu tina tabungan, investasi, atanapi pinjaman modal ti lembaga keuangan. Katilu, boga tekad jeung kahayang anu luhur. Kapamingpinan sareng modal nyalira henteu cekap upami anjeun hoyong janten pengusaha anu suksés. Tekad jeung kahayang nu dipiboga kudu saluhur-luhur jeung kuat sangkan teu gampang ngarasa pegat di tengah jalan.

Topic: business
Kahirupan di desa kuring. Teu aya anu ngagaleuh cai atanapi ngirit cai margi cai di kampung abdi ngalembur hehe. Cai walungan langsung ti sumberna. Deui jeung hareup imah walungan badag. Aya seueur curug, caket Danau Toba, sapanjang pasawahan sareng jalan pasir.
Henteu seueur polusi udara. Hawa beresih, tiis.
Simpen baju kotor, sabab biasana ngan mandi sakali sapoé alatan tiis.
Sayuran, buah, lauk loba pisan. . Puji ka Gusti.
Lauk hirup di situ
Sinyalna henteu kunanaon, tapi upami listrikna pareum, internét ogé ngaleungit. Teu acan naek tangkal kalapa milarian sinyal hehe, jaman baheula yeuh
Jalma-jalmana ramah, sanajan kuring leuwih resep jeung leuwih resep teu disapa lamun ngaliwat
Rasa duduluran masih luhur

Topic: slice of life
Tempat wisata téh disebutna Talaga Herang. Tempat ieu cocog pikeun anjeun anu hoyong pisan ngarasakeun pikagumbiraeun ngojay sareng kulawarga tercinta. Anu matak pikabitaeun ngeunaan tempat wisata anu hiji ieu, anjeun bakal dibarengan ku ngojay sareng lauk, anjeun terang. Tangtu bakal jadi pangalaman unik tur béda ti biasa. Cai di talaga Talaga Herang ogé rada herang sabab sumber cai téh asalna tina cai gunung Gunung Ceremai. Tempat anu memang tiis sareng nyegerkeun dijamin masihan sensasi anu énggal nalika ngojay sareng rupa-rupa lauk. Lauk anu anjeun tiasa mendakan kalebet nila sareng lauk mas ageung. Salian ti ngojay, di Talaga Herang teu ukur bisa ngarasakeun ulin ka cai. Kusabab anjeun ogé tiasa ngaraosan pamandangan sareng bersantai di sisi danau. Leuwih ti éta, di deukeut lokasi tujuan wisata nu hiji ieu ogé aya warung jeung toko nu bisa Anjeun buka lamun ngarasa haus jeung lapar, bari ngarasakeun pintonan endah, Anjeun bisa ngarasakeun rupa-rupa jajanan jeung kadaharan nu dijual di wewengkon wisata.

Topic: leisures
Aya adat nganjang sangkan nu boga tempat ibadah imah teu keuheul kana kadatangan urang. Sajaba ti éta, urang salaku tamu atawa datang bakal meunang berkah tina datangna.
Dicutat tina kaca MUI, ieu di handap aya adat-istiadat ngadatangan dina agama Islam anu kudu diperhatikeun:
1. niat alus
Nalika nganjang, urang diwajibkeun boga niat anu sae, saperti neraskeun silaturahmi, nganjang atawa sajabana.
2. Nyuhunkeun idin ka host sareng sumping dina waktos anu pas
Lamun geus biasa datang tanpa méré béja tanpa menta idin atawa nanya ka nu boga imah, ieu téh dianggap sikep kurang sopan.
Utamana lamun datang lumpat, ngan mukakeun panto imah.Dua hal ieu boga hubungan anu cukup raket sabab imah teh ibarat panutup pikeun bagian pribadi pangeusina. Sangkan anu nganjang diwajibkeun menta idin sateuacanna supados resepsionis tiasa nyiapkeun kaayaan imah.
3. Sasalaman atawa sasalaman
Sasalaman atawa sasalaman mangrupa hiji hal anu cukup penting pikeun ngahormat jeung nguatkeun tali silaturahmi antar sasama muslim.

Topic: religion
Di Indonesia loba pisan imah adat anu ngawakilan suku jeung adat istiadat di unggal daerah. Salah sahijina nyaeta Suku Baduy, suku asli masarakat Banten anu boga imah adat Sulah Nyanda. Tempatna di jero pagunungan, urang Baduy cicing di ieu imah adat anu dijieun tina kai jeung awi. Cara nyieun imah adat Sulah Nyanda dilaksanakeun ku gotong royong ngagunakeun bahan baku anu asalna ti alam. Bahan saperti kai dipake pikeun ngawangun pondasi, sedengkeun dina dasar pondasi ngagunakeun batu walungan atawa titincakan salaku pondasi. Hal unik ngeunaan pangwangunan imah ieu nyaeta diwangun nuturkeun kontur taneuh. Ieu patali jeung aturan adat anu ngawajibkeun unggal masarakat anu rek ngawangun imah ulah ngaruksak alam sabudeureun pikeun ngawangun wangunan.

Topic: culture & heritage
Geus kamaklum ku urang sarerea yen dina jaman kiwari loba rumaja jeung budak leutik anu geus kacanduan ku HP. Anu jadi sababna mah nyaeta rupa-rupa kasenangan bisa dilakukan dina hp, ti mimiti maen game, tiktokan, muka medsos, chatingan jeung sajabana, anu lolobana mah meakeun waktu teu puguh. Para rumaja jeung barudak geus hese dipisahkeun tina HP. Ampir unggal poe, nu dicoo teh hp, tepika poho dahar jeung, poho kana tugas jeung sajabana ti eta.  Padahal numutkeun para ahli kesehatan, radiasi cahaya tina HP teh kawilang ngabahayakeun kasehatan urang, utamina mata. Teu saeutik jaman kiwari loba budak leutik anu geus make kaca mata mineus alatan panonna loba teuing manco kana HP. Lian ti kitu, aya oge rumaja anu keuna ku panyakit gangguan jiwa ku alatan loba teuing maen game online dina HP. Dumasar kana hal ieu, kuring umajak ka balarea supaya bisa marengan jeung ngadalikeun barudak dina ngagunakeun HP. Hayu urang babarengan mere wejangan ngeunaan bahaya na HP lamun digunakeun tanpa wates. Ku cara kieu, mudah mudahan barudak urang bisa disadarkeun tina migawe pagawean anu sia -sia jeung ngabalukarkeun panyakit.

Topic: technology
Salah sahiji teknologi nu muncul jeung berkembang teh nyaeta teknologi dompet digital nu didesain tina aplikasi. Jadi, seueur pengguna dompet digital anu ngarasa leuwih aman jeung leuwih simpel ngalakukeun pembauaran tina aplikasi. Mantakna, loba pisan nu berkembang pembayaran lewat aplikasi atawa cashless, jadi geus jarang pisan nu make uang cash jang babayar atawa balanja. Hal ieu tangtu ngamudahkeun pisan urusan transaksi jeung deuih ngaminimalisir maling atawa pencopetan di jalan. Mantakna, urang kudu terbiasa jeung kudu biasa ngimbangan hal ieu ku cara ngamaksimalkeun penggunaan nana! Ulah nepi ka salah kaprah komo jeung tinggaleun teknologi mah! Sabab bisa ngaririweuh jeung kababayut diri sorangan!

Topic: technology
Jahe salah sahiji tutuwuhan nu populer salaku rempah-rempah jeung bahan obat. Loba minuman khas Indonesia anu ngamangpaatkeun jahe jang bahan dasarna. Urang resep nyieun jahe komo deui lamun keur teu ngeunah tikoro atau karasa awak keur tiris. Cara nyieun teh jahe lemon nyaeta, siapkeun panci nu geus dieusian cair, panaskeun cai jeung asupkeun jahe. Tuluy masak nepi ka seungit, pareuman komporna. Tambahkeun teh tubruk, eurihkeun nepi caina robah warna. Tinggal tambahkeun potongan lemon tuluy cicingkeun nepi sari lemonna kaluar. Biasana aya kana 20 menitan. Lamun geus 20 menit, tinggal kaluarkeun potongan lemon. Ulah poho kudu dipanaskeun deui cai teh jahe na. Terakhir tinggal tambahkeun gula.

Topic: food & beverages
Mun olahraga biasana make kostum khusus, jeung lalaki awewe dibedakeun. Baheula pas masih kelas 1 SD, ku sabab urang acan dibere baju olahraga, urang inisiatif make ku cara nginjeum ka dulur. Dulur urang ieu teh awewe, sakolana sarua di sakolaan eta. Urang menuju ka sakola teh biasana leumpang di sisi jalan. Di jalan urang diseungseurikeun ku batur soalna baju atawa kostum olahraga nu ku urang pake teh eta jang dipake awewe. Sabab baheula can ngarti, jadi pede weh make kostum eta. Tah kakara pas nepi sakola urang dibejaan yen baju olahraga nu ku urang pake teh eta mah jang awewe, sabab dibagian tuurna teh mengkerut. 

Topic: sports